als_Latn dik_Latn sag_Latn
Nuk depozituan listat e zgjedhesve, KQZ padit komunat
Në prag të zgjedhjeve vendore të 21 qershorit Komisioni Qendror i Zgjedhjeve është mbledhur paraditen e sotme për të diskutuar mbi përgatitjet e këtij procesi zgjedhor.
Sipas KQZ-së ka disa komuna të cilat ende nuk i kanë dorëzuar dokumentet e kërkuara sipas Kodit Zgjedhur, që kanë të bëjnë me listat e zgjedhësve, hartat apo elementet e tjera të rëndësishëm.
Lefteri Lleshi kryetare e KQZ-së tha se këto komuna nuk kanë respektuar afatet kohore ndaj dhe ligji parashikon sanksione.
“Sot Komisioni Qëndror i Zgjedhjeve është i detyruar të marrë masa të tilla të parashikuara nga Kodi, sepse ka kaluar çdo afat ligjor, çdo limit kohor i parashikuar në Kod, dhe sot ne jemi në kushte të tilla, sepse mosardhja e tyre neve na pengon në qëllimin final, atë të realizimit të zgjedhjeve”, tha Lefteri Lleshi, kryetare e KQZ-së, në Shqipëri.
Por anëtari i majtë i KQZ-së Denar Biba kërkoi tolerancë për këto raste duke propozuar që të falen gjobat, dhe komunat ‘problematike’ të dërgojnë dokumentet e kërkuara për zgjedhjet vendore të 21 qershorit 2015.
“Besoj se ndaj edhe mendimin e kolegëve se nuk është qëllim i yni sanksionimi patjetër, pra rëndimi me penalitete i zotërinjve, por nga ana tjetër është edhe detyrim i tyre si funksionar të shtetit, për të bashkëpunuar me KQZ-në; ky është i panegociueshëm; është detyrim ligjor. Në këtë këndvështrim penalitetin e vendos ligji edhe jo komisioni. Zotërinjtë të cilët edhe sot besoj, do të sjellin materialet e tyre, do të mendoja që të tregojmë një lloj tolerance, por jo përtej kësaj sepse ka shkuar atje ku nuk mban më”, tha anëtari i LSI-së në KQZ, Denar Biba.
Nga ana tjetër edhe anëtari i KQZ-së nga radhët e PD, Njazi Kosovrasti iu bashkua mendimit për të treguar tolerancë për disa prej komunave që i kanë sjellë me vonesë dokumentet, pasi siç tha Kosovrasti edhe vetë Kuvendi i ka shkelur afatet ligjore.
“Vetë Kuvendi sot ka një hapsirë që për sa i takon afateve kohore e ka shkelur, pra nuk kemi akoma një vendim të Kuvendit lidhur me atë se sa do të jetë numri i KZAZ-ve. Afatet kohore kanë kaluar dhe mos ti hyjmë kësaj, ta shohim me arsyen që u tha këtu të bashkëpunimit me këta zotërinj, por pa diskutim kjo është e patolerueshme nuk është aspak mirë”, tha Kosovrasti.
als_Latn als_Latn als_Latn als_Latn als_Latn als_Latn als_Latn als_Latn als_Latn